47. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 731 της 18 Νοεμ./1 Δεκ. 1972 (ΦΕΚ Α΄ 214)  Περί επεκτάσεως των διατάξεων του Ν.Δ. 533/70, επί των υπό την εποπτείαν του Υπουργείου Κοιν. Υπηρεσιών, αρμοδιότητος Γενικής Δ/νσεως Κοινωνικής Προνοίας, Ν.Π.Δ.Δ. Έχοντες υπ’ όψιν: 1)Τας διατάξεις: α)του άρθρ. 7 παρ. 2 του Ν.Δ. 533/70 «περί προαγωγής υπαλλήλων και καταργήσεως της διακρίσεως των Κλάδων εις Κεντρικούς και Περιφερειακούς», β)των άρθρ. 15, 38 και 39 του Β.Δ 40/1972 «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων», γ)των άρθρ. 2 και 20 παρ. 1 του Ν.Δ.1174/72 «περί αντικαταστάσεως, τροποοιήσεως και συμπληρώσεως διατάξεων τινών του Ν.Δ. 957/1971 «περί Υπουργικού Συμβουλίου και Υπουργείων», 2) την υπ’ αριθ. 11300/Δ/5.7.72 απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών, του Γενικού Γραμματέως, ως και των Ανωτάτων και Ανωτέρων Υπαλλήλων του αυτού Υπουργέιου (ΦΕΚ 473 τεύχ. Β΄), 3) την υπ’ αριθ. 646/13.7.1972 σύμφωνον γνώμην του Α.Σ.Δ.Υ. και 4) την υπ’ αριθ. 596/1972 γνωμοδότησιν του Συμβουλίου της Επικρατείας, προτάσει των Ημετέρων Υπουργού παρά τω Πρωθυπουργώ και Υπουργών Οικονομικών και Κοινωνικών Υπηρεσιών, απεφασίσαμεν και διατάσσομεν: Άρθρον μόνον.-Αι διατάξεις του Ν.Δ. 533/70 επεκτείνονται και επί των εποπτευομένων υπό του Υπουργείου Κοινωνικών Υπηρεσιών, αρμοδιότητος Γενικής Διευθύνσεως Κοιν. Προνοίας, Νομικών Προσώπων Δημοσίου Δικαίου. Εις τον Ημέτερον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος.   